Ľubomír Dobrík

JUDr. Ľubomír Dobrík, PhD. (* 19. marec 1952, Zvolen† 8. september 2022, Bratislava) bol slovenský sudca a prokurátor, v rokoch 19972016 sudca Ústavného súdu Slovenskej republiky.

V roku 1975 vyštudoval Právnickú fakultu na Univerzite Komenského v Bratislave. Postgraduálne štúdium absolvoval na Ekonomickej fakulte Univerzity Mateja Bela. V rokoch 1975-1991 pracoval na okresnej prokuratúre v Prievidzi a krajskej prokuratúre v Banskej Bystrici. V rokoch 1991 až 1994 bol zástupcom prednostu okresného úradu v Prievidzi, v roku 1994 sa stal sudcom okresného súdu v Prievidzi.

Počas Mečiarovej vlády bol v rokoch 1994 až 1997 štátnym tajomníkom Ministerstva spravodlivosti. Na návrh NR SR bol prezidentom Michalom Kováčom vymenovaný 28. februára 1997 za sudcu Ústavného súdu SR. Do vymenovania za sudcu ÚS bol členom HZDS. Druhým navrhnutým kandidátom na funkciu bol Ján Cuper, tiež z HZDS.

27. februára 2004 bol prezidentom Rudolfom Schusterom opätovne vymenovaný za sudcu Ústavného súdu na ďalšie, tentoraz dvanásťročné obdobie.

Referencie

Externé odkazy
 Ľubomír Dobrík na stránkach osobnosti.sk
 Coalition presents president with dilemma  - článok z týždenníka Slovak Spectator (v angličtine)
 Ústavný súd - profily sudcov

Osobnosti zo Zvolena
Absolventi Právnickej fakulty Univerzity Komenského v Bratislave
Absolventi Ekonomickej fakulty Univerzity Mateja Bela v Banskej Bystrici
Sudcovia Ústavného súdu SR
Slovenskí sudcovia
Slovenskí politici
Štátni tajomníci Ministerstva spravodlivosti Slovenskej republiky
Politici ĽS-HZDS